b'\n_START_ARTICLE_\nPod milim nebom\n_START_SECTION_\nObnova\n_START_PARAGRAPH_\nVlasta in Taja sta si \xc5\xbeeleli postati slavni. Na Vlastino idejo sta se odlo\xc4\x8dili, da bosta pobegnili od doma, odpotovali v Ameriko in tam postati slavni._NEWLINE_Nekega dne pa odideta po pouku od doma. Njuna prva postaja je bil Ankaran, kamor sta pri\xc5\xa1li z avtobusom. Mislili sta, da bosta lahko vlomili v hi\xc5\xa1o Vlastine dru\xc5\xbeine, kar pa je bilo nemogo\xc4\x8de, saj je bila dodatno za\xc5\xa1\xc4\x8ditena z zabitimi deskami \xc4\x8dez okna in vrata. Kmalu ju je po Ankaranu podil oskrbnik, saj je prepoznal Vlasto in sklepal, da sta punci pobegnili od doma._NEWLINE__NEWLINE_Nato sta se zna\xc5\xa1li v Kopru, kjer sta obiskali cirkus. Tam sta spoznali tri mlade klovne, njunih starosti. Ker so videli, da nimata kje preno\xc4\x8diti, so jima ponudili preno\xc4\x8di\xc5\xa1\xc4\x8de. Naslednjega dne sta se zgodaj zjutraj odpravili v Piran. Ko sta pojedli kosilo, so k sosednji mizi sedli trije zanimivi mo\xc5\xbeje. Pripravili so ju do tega, da sta jim pla\xc4\x8dali pivo. Ko so jima ponudili preno\xc4\x8di\xc5\xa1\xc4\x8de, sta bili veseli in sta od\xc5\xa1li z njimi. Naslednje jutro pa sta ugotovili, da le niso tako po\xc5\xa1teni, kot sta sprva mislili. Ugotovili sta, da so to le trije alkoholiki, ki ne morejo \xc5\xbeiveti brez pija\xc4\x8de. Fantje so v zameno za preno\xc4\x8di\xc5\xa1\xc4\x8de in hrano hoteli denar. Ker ga nista imeli, so ju prisilili, da sta od\xc5\xa1li bera\xc4\x8dit. Uspelo jima je pobegniti in \xc5\xbee sta bili v Savudriji._NEWLINE__NEWLINE_Tam sta se zatekli v gostilno. Prijazna natakarica jima je ponudila hrano, punci pa sta ji priznali, da sta pobegnili od doma. Ker natakarica ni \xc5\xbeelela, da se Vlasti in Taji kaj slabega pripeti, je poklicala policijo. Hitro sta pobegnili do obale in jim posku\xc5\xa1ali ube\xc5\xbeati. Ko sta \xc5\xbee mislili, da je vsega konec, sta nad sabo zasli\xc5\xa1ali glas. Po vrvi sta splezali navzgor in se skrili. Zna\xc5\xa1li sta se v avstrijski zdravstveni koloniji za otroke, ki jim pri zdravljenju koristi morski zrak. _NEWLINE_ Prespali sta pri njih, naslednje jutro pri poslavljanju pa sta dobili v dar potovalko umrlega de\xc4\x8dka Dietrija in denar, ki so ga zbrali zanju. Odpravili sta se naprej in sklenili, da bosta \xc5\xa1topali, saj sta \xc5\xbee precej utrujeni._NEWLINE__NEWLINE_Ustavil jima je kmet, ki jima se ponudil prevoz, kosilo in \xc5\xa1e preno\xc4\x8di\xc5\xa1\xc4\x8de. Zjutraj se je pri njem pojavila policija, a deklet ni izdal. Njegova \xc5\xbeena jima je dala nekaj denarja za avtobus in jima pokazala, kje lahko pobegneta. _NEWLINE__NEWLINE_Naslednji ve\xc4\x8der sta na\xc5\xa1li zapu\xc5\xa1\xc4\x8deno hi\xc5\xa1o, v kateri sta se nastanili. Kmalu sta dobili sostanovalca Marjana in Rudija. Tudi onadva sta pobegnila od doma. Vlasti in Taji je bil Marjan takoj v\xc5\xa1e\xc4\x8d, za Rudija pa se nista zmenili, saj je bil na za\xc4\x8detku prav zoprn. Ker sta se Vlasta in Rudi kasneje veliko dru\xc5\xbeila, sta se zbli\xc5\xbeala in zaljubila. Prav tako je bilo z Marjanom in Tajo. Nekega jutra sta policaja potrkala na vrata, jih prepoznala in odpeljala na policijsko postajo. Fanta so odpeljali domov, dekleti pa je Tajin o\xc4\x8de pri\xc5\xa1el iskat naslednje jutro. Bil je zelo jezen na dekleti, \xc5\xa1e posebej na Vlasto, saj je menil, da je to le njena krivda. Zato je Tajo prepisal na drugo \xc5\xa1olo. Vlasta je bila sre\xc4\x8dna, da je doma, a hkrati \xc5\xbealostna, ker je izgubila Tajo, Marjana in Rudija.'